GiliGold/VAD_KnessetCorpus huggingface dataset:
<ארבל אסטרחן: עוד שתי נקודות שוועדת הכנסת ביקשה להחזיר לוועדה הציבורית – מי יהיה בעל הסמכות לקבוע איזה חבר כנסת יהיה זכאי לסיוע, לעובד או נהג, בשל מוגבלות.
<ארבל אסטרחן: השאלה השניה שהעלה יו"ר ועדת הכנסת היתה האם להגדיר בהחלטה עצמה את סוג המוגבלות ולא להשאיר את זה פתוח לגמרי לשיקול דעת מנכ"ל הכנסת, שכמובן עובד לפי מסמכים רפואיים, אבל עדיין יש פה שיקול דעת רחב.
<ארבל אסטרחן: הוועדה הציבורית קיבלה את עמדת ועדת הכנסת בשתי הנקודות.
<ארבל אסטרחן: לעניין בעל הסמכות הולט שאין בעיה להשאיר את העניין הזה בידי מנכ"ל הכנסת, וההחלטה תהיה בידיו, כמובן – עם התוספת של אפשרות להעסיק במשרה נוספת.
<ארבל אסטרחן: לעניין בקשת יו"ר ועדת הכנסת לגבי הגדרות, מה שמוצע כעת זה שהזכאות לסיוע - - - אגב, לגבי העובד הנוסף מה שמוצע כעת שזה יהיה במקרים מיוחדים, ומטעמים מיוחדים.
<ארבל אסטרחן: זה לא ככלל, כמובן, שיהיה יותר מעובד אחד.
<ארבל אסטרחן: לגבי עצם הזכאות מוצע לקבוע שרק חבר כנסת שזכאי לקבצת ניידות מהמוסד לביטוח לאומי או קצבה דומה שמשולמת לנכה צה"ל או לנפגע פעולות איבה, רק לגבי תקום הזכאות ולא יספיק אישור רפואי כללי.
<ארבל אסטרחן: במקרה כזה אישור המנכ"ל יהיה לשנה, כאשר תהיה סמכות לאשר את זה - - -
יואל חסון: האישורים של ביטוח לאומי הם גם לשנה?
<ארבל אסטרחן: פה מדובר על העסקת עובד, גם על העובד הראשון.
<ארבל אסטרחן: הרעיון הוא שאף פעם לא יהיה אישור לנצח.
דוד ביטן: תראה, זה דבר מאד חריג שאתה נותן אישור לח"כ, בגלל שיש לו בעיה.
דוד ביטן: אוקיי, מקובל עלינו, אבל צריך להגדיר מה זה "מוגבל"?
דוד ביטן: לא כל דבר הוא הגדרה שנותנת את העניין.
דוד ביטן: אתה לא יכול להשוות בין חברת הכנסת קארין אלהרר ובין חבר כנסת אחר שיש לו את הבעיה.
דוד ביטן: אז הכלל הוא – קצבת ניידות או קצבה מקבילה, והאישור יהיה לשנה, וכתוב שהמנכ"ל יכול להאריך, לפי הצורך ובנוסף הוא יוכל לאשר סיוע לח"כ שהוא מוגבל באופן זמני, לתקופה שלא תעלה על חודשיים, ובדיוק ניתנה פה הדוגמה של מישהו ששבר רגל, והוא יוכל להאריך אותו בחודש נוסף אחד, בלבד.
דוד ביטן: ואז, כמובן, זה יכול להיות מישהו בעל לקות זמנית.
דוד ביטן: העירו לי ממחלקת משאבי אנוש שיש היום עובדים שכבר ניתן להם אישור לנהגים ולכן מוצע שגם העניין הזה של השנה יחול מ-1 בינואר הבא, 2016, כך שעד אז תהיה אפשרות להחליט, גם לקבוע את התקופה, וגם להחליט.
דוד ביטן: מה שמוצע כאן שההעסקה תהיה או כעובד כנסת, או כיועץ פרלמנטרי.
דוד ביטן: אוקיי, מי בעד?
דוד ביטן: בעד – 3
דוד ביטן: נמנעים –אין ההחלטה אושרה.
דוד ביטן: תודה, ההחלטה אושרה פה אחד.
דוד ביטן: 4.
דוד ביטן: אפשרות להעסיק יועץ פרלמנטרי מחליף ליועץ בשירות המילואים
דוד ביטן: הנושא הבא - אפשרות להעסיק יועץ פרלמנטרי מחליף ליועץ בשירות המילואים, אם אתם זוכרים, זה נושא שקיבלנו הסתייגות של חברת הכנסת שלי יחימוביץ שאמרה שגם מי שהולך ליום - - - רצינו ללכת לקראתה, כי בדרך כלל זה קורה ביחידות קרביות, יחד עם זאת, מנכ"ל הכנסת והחשב הודיעו לי שהדבר יוצר מעמסה חריגה מאד על הכנסת ועל כן החלטנו לא לקבל את ההסתייגות הזו, אבל מצד שני, במקום 8 ימים הקטנו את זה ל-7 ימים.
<ארבל אסטרחן: לא פחות מ-7 ימים.
דוד ביטן: אני חושב שזה סביר.
דוד ביטן: תודה, פה אחד.
<ארבל אסטרחן: לכל ההחלטות יש גם את המלצת הוועדה הציבורית שמצורף אליה נוסח משפטי מדויק, אז אפשר לעקוב אחרי שינויים.
<ארבל אסטרחן: 5.
<ארבל אסטרחן: יועץ פרלמנטרי שלישי ליושבי ראש הוועדות הקבועות
דוד ביטן: הנושא הבא - יועץ פרלמנטרי שלישי ליושבי ראש הוועדות הקבועות.
דוד ביטן: כפי שאתם יודעים, לכל יושב ראש ועדה יש עובד נוסף, עוזר נוסף.
דוד ביטן: זה נהוג כך הרבה שנים.
דוד ביטן: מצאתי פתאום שהדבר הזה אושר פעם קודמת באופן זמני, החלטה שעומדת לפוג בחודש אוגוסט, ולכן, אנחנו, לאחר דיון עם הוועדה הציבורית – אנחנו רוצים לאשר את זה באופן קבוע.
דוד ביטן: תודה, ההצעה אושרה פה אחד.
<ארבל אסטרחן: ויודגש כי מדובר רק ב-12 הוועדות הקבועות.
דוד ביטן: כל ועדה קבועה שתהיה.
דוד ביטן: לפי התקנון, לא נתחיל עוד פעם.
דוד ביטן: אם יהיה תיקון תקנון בעוד שנתיים – ויחול, אז זה יחול.
<ארבל אסטרחן: אתה צודק.
<ארבל אסטרחן: ועדות קבועות המנויות בסעיף 100 לתקנון.
<ארבל אסטרחן: 6.
<ארבל אסטרחן: מימון נסיעה בנתיב המהיר לתל אביב
דוד ביטן: הנושא הבא - היתה בקשה של חבר הכנסת מיקי לוי לגבי נסיעה בנתיב המהיר.
דוד ביטן: היום אנחנו לא מתוקצבים בעניין הזה.
דוד ביטן: אנחנו מתוקצבים בכביש 6 ובמנהרות הכרמל.
יואל חסון: למה היה ההבדל הזה?
דוד ביטן: הכביש המהיר - - - בוא נגיד, אנחנו צריכים לנסוע לירושלים, לא לתל אביב.
דוד ביטן: אז אם אתה כבר נוסע לכיוון תל אביב אומרים - זה לא בכיוון שאתה צריך להגיע אליו.
<ארבל אסטרחן: גם זה, וגם בזמנו נאמר שהנתיב המהיר, מטרתו היתה עידוד התחבורה הציבורית, ולכן לא רצו לעודד חברי כנסת - - -
דוד ביטן: אז יש הצעת פשרה שמקובלת על הוועדה הציבורית, או, בעצם זו הצעת פשרה של הוועדה הציבורית.
<ארבל אסטרחן: הוועדה מציעה שתהיה השתתפות עצמית של חברי הכנסת של עד 15 שקלים לכל נסיעה.
<ארבל אסטרחן: זאת אומרת, אם הנסיעה היא 15 שקלים או פחות, חבר הכנסת ישלם את מלוא העלות, ואם הסכום גבוה יותר, זו תהיה ההשתתפות העצמית.
יואל חסון: והחשבות מורידה?
<ארבל אסטרחן: מהשכר.
דוד ביטן: אבל צריך לרשום את הח"כים כמנויים, כי אחרת משלמים סכומים אדירים.
רוברט אילטוב: ואם אני מבקש שלא ירשמו אותי?
רוברט אילטוב: לדעתי זה חריג מאד.
רוברט אילטוב: לא יכול להיות שנתיב מהיר ישרת את התחבורה הציבורית ולא ישרת את משרתי הציבור.
רוברט אילטוב: אם אנחנו כמשרתי ציבור צריכים לשלם על זה, אז לא צריך את זה.
דוד ביטן: אתה לא חייב.
דוד ביטן: לא חובה להשתמש.
רוברט אילטוב: ההצעה לסדר שלי היא לדחות את ההצעה הזו.
דוד ביטן: לדחות דווקא?
דוד ביטן: בגלל שרוצים לממן רק חלק?
רוברט אילטוב: זה לא רציני.
רוברט אילטוב: אנחנו צריכים לנסוע לעבודה ולחזור מהעבודה, וצריכים לשלם על זה?
רוברט אילטוב: זה נראה הזוי.
דוד ביטן: אבל אנחנו נוסעים לירושלים, לא לתל אביב.
רוברט אילטוב: כשאתה נוסע חזרה, לאן אתה נוסע, לאילת?
דוד ביטן: בוא נגיד שעיקר הבעיה היא בבוקר.
דוד ביטן: זה קודם כל פועל לצד אחד, לצד שזה פועל זה לכיוון תל אביב, לא לכיוון ירושלים.
רוברט אילטוב: זה באמת לא רציני.
דוד ביטן: מה ההצעה היתה, שנממן מעל 15 שקלים?
דוד ביטן: לפעמים המחיר הוא 6 שקלים.
דוד ביטן: אני חושב שזה בסדר
יואל חסון: אתה יודע, באים ואומרים שחברי הכנסת הם הריבון.
יואל חסון: לדוגמה, מנכ"לי משרדי הממשלה יכולים לנסוע בנתיבי תחבורה ציבורית - - -
<חיים אבידור: הם משלמים 15 שקלים.
יואל חסון: אני מדבר על נתיבי תחבורה ציבורית.
יואל חסון: מנכ"לי משרדים יכולים לנסוע בנת"צ, חברי כנסת – לא.
יואל חסון: למה יש את ההבדלה הזאת?
יואל חסון: אין לי מושג.
יואל חסון: האם מנכ"ל משרד ממהר יותר מחבר כנסת?
דוד ביטן: אבל זה לא קשור לוועדה הציבורית.
יואל חסון: הפשרה, בגדול, נראית הגיונית.
דוד ביטן: בעד – 2
דוד ביטן: תודה, ההחלטה אושרה.
<ארבל אסטרחן: אני רק רוצה לומר שלפי הנוסח לא יהיה כתוב יותר, כמו שהיה כתוב עד היום "כביש חוצה ישראל" ו"הנתיב המהיר לתל אביב", אלא באופן כללי – "כביש אגרה" ו"נתיב מהיר".
<ארבל אסטרחן: כל כביש אגרה, כפי שקיים היום – ללא השתתפות עצמית.
<ארבל אסטרחן: יהיה כתוב "כל כביש אגרה", וכל נתיב מהיר – אם יהיה בעתיד עוד נתיבים, 15 שקלים.
יואל חסון: ואם יהיה נתיב מהיר לירושלים?
דוד ביטן: אז תפנו שוב.
דוד ביטן: חבר'ה, אתם רוצים שהוועדה הזו תעשה את העבודה ל-100 השנים הבאות?
דוד ביטן: 7.
דוד ביטן: גילום תשלומי לינה בבתי מלון בירושלים ליושב-ראש ועדה קבועה
דוד ביטן: הנושא הבא - גילום תשלומי לינה בבתי מלון בירושלים ליושב-ראש ועדה קבועה.
דוד ביטן: היתה פניה של חבר הכנסת ניסן סלומינסקי.
דוד ביטן: הוא טוען שבגלל שהוא יושב ראש ועדה והוא מסיים את הדיונים מאד מאוחר, ולאחר מכן הוא חייב לקום מוקדם בבוקר, ולהתחיל דיונים ב08:00 וב-09:00, הוא מבקש שליושבי ראש ועדות תהיה אפשרות ללון בבתי מלון בימי שני ושלישי.
<ארבל אסטרחן: הזכאות קיימת גם היום.
<ארבל אסטרחן: הוא מבקש שהגילום של הכנסת יהיה, אם הם גרים במרחק של 50 ק"מ.
רוברט אילטוב: ולמה זה ליושב ראש, ולא לחברי הוועדה?
רוברט אילטוב: אם הוא בא ב-08:30, גם חברי ועדה צריכים להגיע באותה שעה.
<ארבל אסטרחן: הוא טען שחברי הכנסת יכולים גם לאחר.
רוברט אילטוב: אז הוא יגיע והם לא יגיעו.
דוד ביטן: עדיין, היושב ראש נשאר יותר מכולם.
יואל חסון: הוא כנראה רגיל לקבל החלטות לבד בוועדה, אז הוא חושב שלא צריך חברים.
רועי פולקמן: על כמה כסף מדובר, הגילום הזה?
<חיים אבידור: מדובר על אלף שקלים גילום.
רועי פולקמן: לכל לינה?
יואל חסון: מה זה משפיע על השכר?
<<חיים אבידור: > ברגע שזה מגולם זה לא משפיע על השכר.
יואל חסון: אם אנחנו משלמים את המס, כמה זה המס?
דוד ביטן: כרגע זה לא בדיון.
דוד ביטן: כרגע הוגשה בקשה כזו ויש הסכמה של הוועדה הציבורית.
דוד ביטן: לגבי הח"כים לא הוגשה בקשה ולא דנו בה.
רוברט אילטוב: המשמעות של הדבר הו שחברי הכנסת – או שלא יגיעו, או שגם צריך לתת להם.
דוד ביטן: חלק מגיעים, וחלק לא מגיעים.
דוד ביטן: זה המצב בפועל, דרך אגב.
רוברט אילטוב: הרעיון הוא שבוודאי יהיו גם החברים ולא רק היושב ראש.
רוברט אילטוב: ברגע שאתה מאשר את זה ליושב ראש, המשמעות היא שחברי הכנסת לא יגיעו.
דוד ביטן: הרבה ח"כים, דרך אגב, גם נמצאים במלון, ולא מגיעים.
דוד ביטן: בוא נהיה אמיתיים.
דוד ביטן: לא תמיד הח"כים מגיעים.
דוד ביטן: יושב ראש חייב להגיע.
רוברט אילטוב: ולא כל הזמן היושב ראש מגיע בזמן, עם כל הכבוד.
רוברט אילטוב: אני מתנגד.
יואל חסון: אני מתנגד לזה.
יואל חסון: או שכל חברי הכנסת – או שאף אחד.
יואל חסון: עוזר – אני יכול להבין.
יואל חסון: הייתי יושב ראש ועדה בכנסת הקודמת ולפני 2 כנסות.
יואל חסון: אני מבין שיושב ראש הוועדה - - -לגבי הלינה, אני ממש לא מקבל את זה, זה נשמע לי לא הגיוני.
רועי פולקמן: זה כמה ימים בשבוע?
<ארבל אסטרחן: שני ושלישי.
יואל חסון: כל הגילום הזה מלכתחילה לא היה צריך להיות בכלל, אז בוודאי לא לתקן את זה עכשיו.
דוד ביטן: פעם היה גילום על הכל, דרך אגב.
דוד ביטן: עכשיו צמצמו את זה.
יואל חסון: זה שמבקשים מאתנו תשלום מס על זה, זה בכלל לא הגיוני.
<ארבל אסטרחן: זה עניין של כמה שנים.
דוד ביטן: אנחנו את ההחלטה הזה נדחה למועד אחר.
דוד ביטן: 8.
דוד ביטן: גילום תשלומי לינה בבתי מלון בירושלים לחברי הכנסת וליועצים הפרלמנטריים בימים שבהם מארכת ישיבת הכנסת
דוד ביטן: הנושא הבא - גילום תשלומי לינה בבתי מלון בירושלים לחברי הכנסת וליועצים הפרלמנטריים בימים שבהם מתארכת ישיבת הכנסת.
דוד ביטן: משום מה קבעו את השעה 23:00, שלדעתי היא לא סבירה ולא הגיונית.
דוד ביטן: אמרתי לפחות נצמצם את זה לשעה 22:00.
דוד ביטן: אנחנו בדרך כלל הבעייה היא בימי שני.
דוד ביטן: ביום הזה אנחנו מבקשים מלון, מבטלים מלון, עוד פעם מבקשים – יש חבר'ה שכל הזמן רצים, משגעים את המנכ"ל או את החשב, וכל הזמן מבטלים ומחזירים.
דוד ביטן: השעה 23:00 היא שעה לא סבירה, וראינו את זה בישיבה האחרונה, כשכמעט סיימנו בשעה 23:00 וכולם כבר לקחו מלונות כי אמרו שזה יהיה עד 04:00 בבוקר, ובסוף משכנו עוד רבע שעה ונהיה סלט גדול מאד.
דוד ביטן: גמרנו ב- 00:30.
רוברט אילטוב: ונגרם נזק ציבורי גדול?
רועי פולקמן: ברשותך, אדוני היושב ראש, אני לא מבין את העניין של העוזרים הפרלמנטריים.
רועי פולקמן: אין סיבה שח"כ יחזיק בעוזר פרלמנטרי ב-23:00 או 22:00 בלילה, ועוד הכנסת תממן את זה.
רועי פולקמן: לא מוצדק שכנסת ישראל תממן לינה.
דוד ביטן: זה תלוי בח"כ.
דוד ביטן: אני את העוזרים שלי משחרר כבר ב-19:00.
דוד ביטן: אבל זו החלטה של חבר הכנסת.
רועי פולקמן: אז על זה לשלם?
רועי פולקמן: זה מאות אלפי שקלים לחודש.
רוברט אילטוב: העוזר שלי גר בנתניה.
רועי פולקמן: > אז שחרר אותו ב- 21:00.
רוברט אילטוב: אין לו תחבורה ציבורית סדירה, אז מה הוא יעשה?
דוד ביטן: זה לא מה שעולה עכשיו על הפרק.
דוד ביטן: אנחנו פה, בהצעה של 22:00 מצמידים גם את העוזרים הפרלמנטריים, אבל הוועדה הציבורית לא מסכימה לתיקון הזה.
דוד ביטן: היא רוצה להשאיר את זה בשעה 23:00, מה שלדעתי הזה לא סביר.
<ארבל אסטרחן: זה גם לעגן את השעה 23:00 כדי שלא יהיה שיקול דעת.
דוד ביטן: מה שאני מציע – אם הם מתנגדים אני לא יכול לאשר את זה, אלא רק לאחר שאנחנו נחליט, והם ידונו בזה ויחזרו אלינו עם העניין.
דוד ביטן: אז אני מציע שנאשר את השעה 22:00 ונחזיר לוועדה הציבורית.
דוד ביטן: בין כה זה יחול רק במושב הבא.
דוד ביטן: אני מחזיר לוועדה.
יואל חסון: אפשר לשמוע למה הם מתנגדים?
<חיים לוי: אני מציע שנדון בזה בנפרד.
<חיים לוי: לא עכשיו.
<חיים לוי: זה חוזר אלינו?
<חיים לוי: נדון בזה.
דוד ביטן: 23:00 זה מאוחר מדי, ואני אומר לך, אני רואה את הח"כים מבטלים ומזמינים.
דוד ביטן: במיוחד בקואליציה של 61-59, כשאף אחד לא יכול לזוז, חוץ מהשרים – הם עושים קיזוזים, ולא רואים אותם.
דוד ביטן: אין לי בעיה שזה יהיה אפילו זמני, כל עוד הקואליציה היא כזו.
דוד ביטן: לזמני אתם כן מוכנים?
דוד ביטן: נניח – לשנתיים, נחליט.
<חיים לוי: אני עכשיו לא רוצה לדון בזה.
<חיים לוי: החוק אומר שזה חוזר אלינו?
<חיים לוי: אנחנו רוצים לדון בזה, ולא עכשיו.
דוד ביטן: לעשות את זה זמני?
<חיים לוי: אני נגד.
<חיים לוי: לא לעשות את זה עכשיו.
דוד ביטן: מי בעד השעה 22:00, מבחינתנו?
דוד ביטן: בעד – 5
דוד ביטן: נמנעים –
דוד ביטן: בעד – 5.
דוד ביטן: יש פה התנגדות של ההצעה של ראשי ועדות.
דוד ביטן: לא יהיה לזה רוב.
דוד ביטן: אני מציע שלא נסיים את הדיון על זה, ונדבר על זה, בינינו.
דוד ביטן: או כל הח"כים, או על אף אחד.
ניסן סלומינסקי: ח"כ רגיל יכול לאחר, ולא קרה כלום.
ניסן סלומינסקי: יושב ראש ועדה לא יכול לאחר.
ניסן סלומינסקי: אני, היום, לדוגמה, יצאתי ב- 06:00 כדי להגיע בזמן, כי אם אני נכנס קצת יותר מאוחר ונתקע בפקקים, לא אגיע בזמן.
ניסן סלומינסקי: יושב ראש ועדה לא יכול לא להגיע בזמן, אין כזה דבר.
ניסן סלומינסקי: זו בושה שאין כדוגמתה שכל המוזמנים וכולם יחכו.
ניסן סלומינסקי: ואם ח"כ איחר?
ניסן סלומינסקי: הנה, היתה אצלי תחלופה, ובמשך שעתיים 20 ח"כים התחלפו.
ניסן סלומינסקי: באים ויוצאים.
ניסן סלומינסקי: יושב ראש – אין לו אופציה כזו.
דוד ביטן: עדיין, הח"כים אומרים שאו שזה יחול על כולם או בכלל לא.
ניסן סלומינסקי: זו לא פריבילגיה.
<חיים לוי: ראשי ועדות – זה מה שהונח בפנינו.
<חיים לוי: רוצים שזה יהיה על כל הח"כים?
<חיים לוי: תגישו בקשה נוספת ונדון בה, ברצון.
דוד ביטן: אז תגישו הצעה על כל הח"כים.
יואל חסון: זה תקדימים.
רוברט אילטוב: ברור שהיושב ראש לא צריך לאחר ולא ראוי שהוא יאחר.
רוברט אילטוב: מצד שני, אנחנו מכירים גם את פעילות יושבי ראש הוועדה, והם עושים את זה לפעמים בכוונה כדי שח"כים לא יגיעו מוקדם בבוקר.
רוברט אילטוב: הם יקבעו את הדיון - 08:00, בבוקר, וח"כ שגר בצפון לעולם לא יוכל להגיע.
רוברט אילטוב: ואז אנחנו נמצאים במצב שיושב ראש הוועדה יושב ומחליט לבד בוועדה.
דוד ביטן: לא, זה לא מדויק.
דוד ביטן: חבר הכנסת מהצפון יכול להיות פה, ההחלטה הזו לא משפיעה עליו.
רוברט אילטוב: עדיין - - -
יואל חסון: גם העניין שיושב ראש הוועדה יכול לקבוע את שעת הדיון, חבר הוועדה לא יכול.
ניסן סלומינסקי: יש את השעות הקבועות.
ניסן סלומינסקי: אף אחד לא הולך כאן לשחק ולתמרן.
ניסן סלומינסקי: לי לא איכפת, דרך אגב, על הנושא, אני רק אומר שזה בלתי אפשרי, אני יודע מעצמי.
ניסן סלומינסקי: שואלים אותי – למה אתה כמעט נרדם?
ניסן סלומינסקי: אין לי מה להגיד להם.
ניסן סלומינסקי: זו לא פריבילגיה, אני מוותר על הפריבילגיה הזו.
ניסן סלומינסקי: לפעמים צוחקים ממך – אתה מגיע רק לשעה, כדי לישון, ואתה יוצא מוקדם למחרת.
דוד ביטן: מי בעד ההצעה של 50 ק"מ של יושבי ראש ועדות?
דוד ביטן: אני אומר שוב – אם יש לכם הצעה נוספת, תגישו לנו, שנוכל לדון בה.
רועי פולקמן: בקשה – בשאר הדיונים בנושא הזה, אני מבקש שחשב הכנסת יציג את העלויות, כי לדעתי יש עלויות.
רועי פולקמן: אם מדובר על מאות אלפים.
רוברט אילטוב: מבקש רביזיה.
דוד ביטן: אוקיי,
<ארבל אסטרחן: שאלה – האם רוצים שזה ייכנס לתוקף מהכנס הבא?
דוד ביטן: מהכנס הבא.
דוד ביטן: לחברי הוועדה – אני מודה לכם על ההשקעה ועל שיתוף הפעולה ואתם לא צריכים לקחת קשה את העובדה שלא קיבלנו את ההמלצה.
דוד ביטן: ההמלצה שלכם היא בסדר, היא מקובלת עלינו, אבל אנחנו רוצים להשוות את זה מול כל המגזרים במשק.
ניסן סלומינסקי: השבועיים הקרובים יהיו קשים מאד.
רוברט אילטוב: אני מסיר את הרביזיה.
<ארבל אסטרחן: אז זה ייכנס לתוקף במועד הפרסום, שזה יהיה במהלך הפגרה.
<ארבל אסטרחן: 9.
<ארבל אסטרחן: הרכב הוועדה המשותפת לתקציב הביטחון, לפי חוק יסודות התקציב, התשמ"ח-1985
דוד ביטן: יש לנו נושא נוסף - הרכב הוועדה המשותפת לתקציב הביטחון, לפי חוק יסודות התקציב, התשמ"ח-1985.
דוד ביטן: כפי שידוע לכם, אתמול עבר בקריאה שלישית החוק שהוועדה יזמה, שבמשך שנתיים אפשר יהיה למנות חבר, או מוועדת החוץ והביטחון, או מהכנסת, או מוועדת הכספים, לפי הניסיון של כל אחד, כי לפי התקנות הישן, כל מי שמופיע ראשון - - - זה בא ממנו.
דוד ביטן: היום זה מוועדת הכספים.
<דוד דהאן: אני יכול להגיד משהו, בנושא האמינות של חברי הכנסת?
דוד ביטן: אנחנו גמרנו לדון בנושאים האחרים.
דוד ביטן: אתה לא יכול לחזור אחורה.
<דוד דהאן: זה הסתיים?
<דוד דהאן: זה בעניין האמינות של חברי הכנסת בעיני התקשורת, בעיני הציבור.
<דוד דהאן: עסקתי בנושא הזה לפני - - -
דוד ביטן: אבל סיימנו את הדיון.
דוד ביטן: הרכב הוועדה המשותפת לתקציב הביטחון.
דוד ביטן: בהתאם להוראות סעיף 18א' לחוק יסודות התקציב, התשמ"ח-1985, מחליטה ועדת הכנסת להקים ועדה משותפת של ועדת החוץ והביטחון וועדת הכספים, לתקציב הביטחון.
דוד ביטן: הוועדה המשותפת תהיה בת 10 חברים, 5 מכל ועדה, בהרכב הבא: מטעם ועדת החוץ והביטחון י כהנו חברי הכנסת – צחי הנגבי, ליכוד.
דוד ביטן: ענת ברקו, ליכוד.
דוד ביטן: אורן אסף חזן, ליכוד.
דוד ביטן: שלי יחימוביץ, המחנה הציוני.
דוד ביטן: עפר שלח, יש עתיד, מוטי יוגב, הבית היהודי.
דוד ביטן: מטעם ועדת הכספים יכהנו חברי הכנסת הבאים: משה גפני, יהדות התורה.
דוד ביטן: מיקי מכלוף זוהר, ליכוד.
דוד ביטן: יצחק וקנין, ש"ס, אלי כהן, כולנו, אראל מרגלית, המחנה הציוני, מנואל טרכטנברג, המחנה הציוני.
דוד ביטן: יושב ראש הוועדה יהיה חבר הכנסת צחי הנגבי.
דוד ביטן: זה מוסכם על כל הסיעות?
ניסן סלומינסקי: צחי הנגבי – רק לתקופה מסוימת, לא?
דוד ביטן: רק לתקציב הזה אנחנו ממנים, כרגע.
דוד ביטן: בתקציב הבא נדבר עוד פעם.
<ארבל אסטרחן: החוק נקבע כהוראת שעה לשנתיים.
ניסן סלומינסקי: ראיתי שיש תוספת שאישרו אתמול, שהחלק השני יהיה - - - -
דוד ביטן: מה שאושר – אושר, כמו בקריאה הראשונה.
דוד ביטן: מזה שנתיים?
דוד ביטן: זה מכניס גם את התקציב הבא לתוך העניין.
ניסן סלומינסקי: פעם זה היה שיושב ראש ועדת הכספים היה צריך - - -
<ארבל אסטרחן: לא יושב ראש, חבר מוועדת הכספים היה צריך להיות יו"ר הוועדה המשותפת.
ניסן סלומינסקי: ואני ויתרתי, מפני כבודו של ליברמן שאז לא היה יכול להיות שר.
ניסן סלומינסקי: הוא היה יושב ראש ועדת החוץ והביטחון אז הסכמתי - - - לכן זה היה הוראת שעה.
דוד ביטן: אז עדיין זה נשאר הוראת שעה.
<ארבל אסטרחן: - - - כהוראת שעה לשנתיים, שאומר שוועדת הכנסת יכולה להחליט - - -
דוד ביטן: זה מוסכם על ידי גפני, אין שום בעיה עם זה.
דוד ביטן: ההצעה התקבלה פה אחד.
<ארבל אסטרחן: אז הודעה למליאה.
דוד ביטן: אני מודה לכם, הישיבה נעולה
דוד ביטן: קביעת ועדות לדיון בהצעת חוק הפיקוח על שירותים פיננסתיים (קופת גמל) (תיקון מס' 12), התשע"ה-2015 מ/942.
אחמד טיבי: מה אתה רוצה, גפני?
משה גפני: ועדת כספים.
דוד ביטן: מקובל על כולם?
דוד ביטן: במליאה הציעו ועדת עבודה ורווחה, ואנחנו מעבירים לוועדת הכספים.
דוד ביטן: הנושא הבא, קביעת ועדה לדיון בהצעת חוק התכנון והבנייה (תיקון מס' 104), התשע"ה-2015.
דוד ביטן: בנושא הזה אנחנו מבקשים התייעצות בין-סיעתית.
דוד ביטן: (הישיבה הופסקה בשעה 10:50 וחודשה בשעה 10:55
דוד ביטן: אני פותח שוב את הישיבה.
דוד ביטן: אני רוצה להבהיר.
דוד ביטן: במליאה לא הגיעו להסכמה לגבי הוועדה שיכולה לדון בזה.
דוד ביטן: הוועדה שצריכה לדון בזה היא ועדת הפנים.
דוד ביטן: שוחחתי עם יושב-ראש ועדת הפנים, הוא לא מסוגל לדון בזה במהירות.
יואל חסון: מה זאת אומרת לא מסוגל?
דוד ביטן: הוא לא מסוגל.
דוד ביטן: יש לו סדר-יום קבוע מראש.
דוד ביטן: תן לי לסיים.
דוד ביטן: אני הבנתי שאתה אבי התקנון, אבל תן לי לסיים.
דוד ביטן: ראיתי את זה בישיבה הקודמת.
דוד ביטן: שוחחתי עם יושב-ראש ועדת הפנים, הוא מוכן להעביר את זה לדיון בוועדת הכנסת.
דוד ביטן: זה דיון אחד בלבד.
דוד ביטן: זה לא סיפור גדול.
דוד ביטן: דיברתי עם שר האוצר, גם הוא מסכים.
דוד ביטן: לכן אני מבקש, בנסיבות המיוחדות האלה, להעביר את זה לוועדת הכנסת.
דוד ביטן: היועצת המשפטית רוצה להגיד משהו, בבקשה.
<ארבל אסטרחן: כמו שאמרתי פה פעמים רבות, העברת הצעת חוק לא לוועדה המתאימה לה לפי התקנון זה לא פגם בהליך החקיקה.
<ארבל אסטרחן: כל הוועדות יכולות לדון בהכול.
<ארבל אסטרחן: אבל הכנסת קבעה לעצמה סדרי עבודה וסמכויות לכל הוועדות.
<ארבל אסטרחן: חוק התכנון והבנייה הוא אחד מחוקי הלב של ועדת הפנים.
<ארבל אסטרחן: העובדה שיושב-ראש ועדה מתקשה לדון בהצעת חוק היא לא סיבה להעביר הצעה שכל כך ברור לאן היא שייכת לוועדה אחרת.
<ארבל אסטרחן: הוא יכול לתת לכל אחד מחברי הוועדה לנהל ישיבה, אם הוא לא יכול לנהל אותה.
דוד ביטן: אבל זה מעכב אותנו.
דוד ביטן: אבל חוקית אני יכול?
<ארבל אסטרחן: אתה יכול חוקית לעשות את זה.
דוד ביטן: בסדר גמור, תודה רבה.
<ארבל אסטרחן: זה דבר שהוא חסר תקדים.
<ארבל אסטרחן: זה דבר שהוא לא תקין, ואני רוצה להביא את הדבר לידיעת חברי הוועדה.
דוד ביטן: הבאת, אין בעיה.
דוד ביטן: זה דיון אחד בלבד, שימו לב.
דוד ביטן: זה לא חוק שמתמשך תקופה.
מרב מיכאלי: אז על אחת כמה וכמה.
יואל חסון: אדוני היושב-ראש, אני לא בא ואומר את הדבר הזה מתוך איזו דווקנות בתקנון, למרות שהתקנון הוא כלי שאי-אפשר להתעלם ממנו ואנחנו לא יכולים להתעלם ממנו, אדוני היושב-ראש.
יואל חסון: יש כאן עניין מגמה שלך, שאני מעריך אותה, על עשיית היסטוריה.
דוד ביטן: אני בדקתי את התקנון.
דוד ביטן: התקנון מעלה על נס את האופוזיציה-קואליציה, מעלה על נס את הסיעות, ובסופו של דבר לא נותן מענה עד הסוף לחבר הכנסת הפשוט, זה שרוצה להגיש הצעה.
דוד ביטן: אנחנו נעשה תיקונים על זה, עם כל הכבוד לסיעות.
יואל חסון: נפעל לשינוי התקנון.
דוד ביטן: אבל זה יהיה במליאה הבאה, לא עכשיו.
יואל חסון: אני חושש, אדוני היושב-ראש, מהתקדים שאתה עושה כאן.
יואל חסון: כי מחר יבוא יושב-ראש ועדה אחר ויגיד שהוא עסוק מדי.
יואל חסון: בכלל, זו פעם ראשונה שאני שומע את זה בכנסת, שיושב-ראש אומר שהוא עסוק מלדון.
דוד ביטן: נקבע לו סדר-יום מראש, הוא לא יכול לשנות אותו.
יואל חסון: זה הכוח של יושב-ראש הוועדה, לשנות סדר-יום ולהחליט מה חשוב.
מרב מיכאלי: יושב-ראש ועדה יכול לעשות בוועדה מה שהוא רוצה.
מרב מיכאלי: הוא מחליט על סדר-היום באופן סוברני לחלוטין.
דוד ביטן: אבל זה לא תקדים, כי הוא ויתר על הזכות הזאת שלו.
יואל חסון: זה סופר תקדים.
יואל חסון: זה תקדים שלו וזה תקדים שלך.
דוד ביטן: אז מה הבעיה עם התקדים הזה?
דוד ביטן: יש איזו בעיה עם התקדים הזה?
יואל חסון: בוודאי שיש.
דוד ביטן: מה, אתם עבדים לתקנון?
דוד ביטן: חוקית אין בעיה, אז אין בעיה.
דוד ביטן: מה בדיוק העניין?
יואל חסון: אנחנו מחויבים לתקנון, וגם אתה מחויב.
דוד ביטן: גם אני מחויב, אבל לא עבד לתקנון.
יואל חסון: אבל אני מודאג מהעניין הזה שאתה מקבל את העובדה, אדוני היושב-ראש, שיושב-ראש ועדה אומר שהוא עסוק מדי, הוא לא יכול לנהל את הדיון.
יואל חסון: לא שמעתי את זה אף פעם כאן.
יואל חסון: תעשה ישיבות ב-02:00 בלילה.
יואל חסון: מעולם לא שמעתי יושב-ראש ועדה שאומר: אני עסוק מדי.
דוד ביטן: הוא לא אמר.
דוד ביטן: סדר-היום שלו סגור.
יואל חסון: אז זה עסוק מדי.
דוד ביטן: גם הנושאים האחרים חשובים, לא רק זה.
יואב קיש: אני רוצה להתייחס למה שאתה אומר, ואני מסתכל על זה בעיניים פתוחות, אני לא בא פה מקובע.
דוד ביטן: אני לא אקים ועדה מיוחדת לחוק כזה של ישיבה אחת.
דוד ביטן: זה או זה או זה, ואני לא אעשה את זה.
דוד ביטן: אני חושב שמן הראוי שתלכו אתנו בעניין הזה, אבל לא משנה.
יואל חסון: גברתי מנהלת הוועדה, צריך פה אישור של יושב-ראש הכנסת.
יואל חסון: השעה כבר 11:00 וצריך אישור של יושב-ראש הכנסת.
יואל חסון: אני מבקש לעצור את הישיבה.
דוד ביטן: אנחנו נבקש אישור.
דוד ביטן: הדיון בינתיים הופסק עד לקבלת האישור.
דוד ביטן: קיבלנו אישור.
דוד ביטן: אני ממשיך את הישיבה.
דוד ביטן: מי בעד ההצעה של יושב-ראש - - -
אחמד טיבי: יאללה, תצביע.
אחמד טיבי: הוא אמר "מי בעד", יאללה.
ינון מגל: אתה יכול להסביר בבקשה על מה מצביעים?
אחמד טיבי: לא, התחילה ההצבעה.
דוד ביטן: לא התחילה.
דוד ביטן: אני היושב-ראש, לא אתה.
דוד ביטן: אני רציתי להגיד מי בעד לתת לינון מגל לדבר.
דוד ביטן: דבר, אין בעיה.
ינון מגל: אני לא מצביע בלי לדעת על מה אני מצביע.
יואל חסון: פתחת את ההצבעה, תעשה הצבעה כבר.
דוד ביטן: יש הצעת חוק תכנון ובנייה, ששר האוצר ביקש שתעבור לוועדת הרפורמות, שהקמנו אותה רק לחוק אחד.
דוד ביטן: אנחנו לא נקים ועדה על דיון אחד בלבד.
דוד ביטן: החוק הזה הוא קצר מאוד, אפשר לסיים אותו בישיבה אחת.
דוד ביטן: שוחחתי עם יושב-ראש ועדת הפנים, שזה בתחום סמכותו, והוא הסכים להעביר את זה לדיון בוועדת הכנסת לדיון אחד.
דוד ביטן: הם אומרים שזה תקדים, אבל מבחינה חוקית אני יכול לעשות את זה.
דוד ביטן: על זה ההצבעה, להעביר את זה לדיון בוועדת הכנסת.
דוד ביטן: נעשה דיון אחד ונסיים את זה.
ינון מגל: אפשר לשמוע אותך שוב, ארבל, בבקשה?
<ארבל אסטרחן: אני אומר בקצרה.
<ארבל אסטרחן: נושא התכנון והבנייה הוא נושא מובהק של ועדת הפנים והגנת הסביבה.
<ארבל אסטרחן: הוא בוודאי אינו נושא של ועדת הכנסת.
<ארבל אסטרחן: יש מעת לעת נושאים שהם על הגבול, שאפשר להגיד שזה מתאים לכאן, מתאים לכאן.
<ארבל אסטרחן: זה לא המקרה.
<ארבל אסטרחן: זה לא הנושא של ועדת הכנסת.
<ארבל אסטרחן: אז אם רוצים לעשות בלגאן ולהגיד שזה לא משנה לאן מעבירים, אולי נביא לכאן גם את פקודת הביטוח הלאומי ולהתעלם ממה שכתוב בתקנון.
<ארבל אסטרחן: נשאלתי אם זה חוקי, ואמרתי שזה חוקי.
אלי כהן: אני רוצה להגיד משהו בעניין של המהות הספציפית ומה החוק שעומד כאן.
אלי כהן: מכיוון שאנחנו עוד שבוע נכנסים לפגרה ויש כן כוונה לבוא ולמנות את אותן ועדות מחוזיות, מכיוון שכולנו יודעים כמה זמן הדברים תקועים - - -
אחמד טיבי: מה שאתה אומר זה נכון וכולנו מסכימים.
אלי כהן: ומכיוון שמדובר כאן בתיקון פשוט, שהמטרה שלו שהכנסת תצא לפגרה - - -
מרב מיכאלי: ולכן אמרנו שיושב-ראש ועדת הפנים יעשה לזה מקום, ייתן למישהו אחר בוועדה לנהל.
יואב קיש: אתם רוצים לפגוע בשוק הדיור?
יואב קיש: אתם רוצים להמשיך את המשבר הציבורי?
יואב קיש: אתם רוצים שאנחנו נמשיך לדמם והאזרחים יסבלו?
יואב קיש: באמת, כמה אפשר להיות פופוליסט?
מרב מיכאלי: כמה אפשר להיות דורסני?
דוד ביטן: מי בעד הצעת היושב-ראש להעביר את זה לוועדת הכנסת באופן חריג?
דוד ביטן: הבקשה עברה.
דוד ביטן: הבנתי שתעשו רביזיה.
דוד ביטן: אני יכול לעשות את זה בסוף היום.
דוד ביטן: אנחנו נעשה רביזיה במהלך היום.
דוד ביטן: אני אודיע לכם.
דוד ביטן: הרכב הוועדה המשותפת של ועדת החוקה, חוק ומשפט וועדת הכספים לפי סעיף 14א לחוק ביטוח רכב מנועי (ביטוח בתנאי תחרות מבוקרת, הסדרים לתקופת מעבר והוראות לעניין אבנר), התשנ"ז-1977 לעדכון משתנים המשפיעים על תמחור דמי הביטוח בענף רכב חובה.
דוד ביטן: הוועדה תהיה בת 14 חברים, שבעה מכל ועדה.
דוד ביטן: מטעם ועדת החוקה, חוק ומשפט, חברי הכנסת: ניסן סלומינסקי, אורי מקלב, ענת ברקו, רויטל סוייד, נורית קורן, בני בגין, מיכל רוזין.
דוד ביטן: מטעם ועדת הכספים, חברי הכנסת: מיקי מכלוף זוהר, יצחק וקנין, מיקי רוזנטל, באסל גטאס, אורלי לוי אבקסיס, אלי כהן ומיקי לוי.
דוד ביטן: היושב-ראש יהיה ניסן סלומינסקי.
דוד ביטן: על סדר-היום: קביעת ועדה לדיון בהצעת חוק הפסקת חברות בכנסת של חבר הכנסת המכהן כשר או כסגן שר (תיקוני חקיקה), התשע"ה-2015 (מ/940).
דוד ביטן: אנחנו ממליצים על ועדת החוקה או ביקורת המדינה.
יואל חסון: אדוני היושב-ראש, אני חשבתי שהדבר הנכון ביותר, שהחוק הזה יגיע לוועדה לביקורת המדינה, כי גם ככה כל החוקים ההזויים האלה יגיעו יום אחד למבקר המדינה, אז אנחנו כבר נחסוך לו את כל העבודה.